Supertaal - RDF-voer
type: channel
description: Kom praat saam!
items: geluk

geluk
type: item
description: geluk Afbreking: ge•luk Uitspraak: /χəˈlœk/ Selfstandige naamwoord: geluk Meervoud: gelukke Verkleinwoord: gelukkie Meervoud van verkleining: gelukkies Betekenis: • 'n Gunstige toeval; voordelige kans of meevaller wat iemand tref. • Toestand van tevredenheid; 'n gevoel as mens bly is en alles goed gaan; geseënde omstandighede. • Die toewens van voorspoed, blydskap, ens. Gebruik: • Sy geluk het gedraai. Hy het die lotto gewen, die geluk is aan sy kant! • Sy het uiteindelik geluk gevind. Die kind se gesig straal van geluk. • Geluk met jou goeie punte. Veels geluk met jou verjaarsdag. Spreekwoord: • Geluk is maar 'n dag lank. [Geluk is van korte duur.] • Die geluk het hom die rug toegekeer. [Alles loop verkeerd.] • Die geluk het hom aangelag. [Hy is buitengewoon voorspoedig.] • Hy het meer geluk as 'n hond op sy verjaarsdag. [Alles loop reg.] • Jy kan nou van geluk praat. [Jy was gelukkig dat sake so goed verloop het.] • Dit was meer geluk as wysheid. [Die sukses is meer aan geluk as aan iets anders te danke.] • 'n Ons geluk is beter as 'n pond verstand. [Geluk help baie keer meer as verstand.] • Daar is altyd geluk by die ongeluk. [Selfs in die ergste teenspoed is daar iets waarvoor 'n mens dankbaar moet wees.] Sinoniem: • blydskap • voorspoed • vreugde • welvaart Antoniem: • ongeluk Afgelei: • beginnersgeluk • gelukbringer • gelukkig • geluksalig • gelukskind • geluksoeker • geluksvoël • gelukwens Vertaling: Engels: luck, fortune, success; happiness, joy; congratulations Nederlands: geluk Laat weet asb as die inskrywing foute bevat of verder verbeter kan word.
creator: Leksikograaf
date: 2019-10-19T08:18:00-00:00